ai4bharat/Pralekha huggingface dataset:
રેલવે મંત્રાલય
રેલવે તંત્રએ 9 રેલવે સ્ટેશનો પર 2670 કોવિડ સંભાળ બેડ નિયુક્ત કર્યા
દિલ્હી, મધ્યપ્રદેશ અને મહારાષ્ટ્ર રાજ્ય સરકારની કોવિડ સંભાળ કોચની માંગ રેલવેએ પૂરી કરી
ઉત્તરપ્રદેશમાં ફૈઝાબાદ, ભડોહી, વારાણસી, બરેલી અને નાઝિબાબાદ ખાતે પણ રાજ્ય સરકારની માંગના આધારે કોવિડ સંભાળ કોચ નિયુક્તિ માટે તૈયાર
દેશભરમાં અંદાજે 4000 કોવિડ સંભાળ કોચમાં લગભગ 64000 કોવિડ સંભાળ બેડની જોગવાઇ
દેશમાં અત્યારે કોવિડ મહામારીના બીજા તબક્કામાં ઝડપથી વધતા કેસો વચ્ચે કોવિડ સંભાળ કોચની સુવિધાની રાજ્ય સરકારોની માંગને પહોંચી વળવા માટે રેલવે મંત્રાલય દેશભરમાં પોતાના 4000 કોચ ના કાફલામાં લગભગ 64000 બેડની ક્ષમતા સાથે ખૂબ જ ઝડપથી કામગીરી કરી રહ્યું છે. વર્તમાન સમયમાં ઉપલબ્ધ ડેટા અનુસાર આ સુવિધાઓમાં કુલ 81 કોવિડ દર્દીઓને દાખલ કરવામાં આવ્યા છે અને તેમાંથી 22 દર્દીને રજા આપવામાં આવી છે અને દર્દીઓની નોંધણીમાં એકધારી ગતિ જળવાઇ છે. આમાંથી એકપણ દર્દીનું મૃત્યુ નોંધાયું નથી.
દિલ્હી, ઉત્તરપ્રદેશ, મધ્યપ્રદેશ અને મહારાષ્ટ્ર રાજ્યના નવ મોટા સ્ટેશનોની નજીકમાં રાખવામાં આવેલા આ કોચની ઉપયોગિતાની અપડેટ સ્થિતિ નીચે ઉલ્લેખ કર્યા અનુસાર છે:
દિલ્હીમાં રાજ્ય સરકાર દ્વારા 1200 બેડની ક્ષમતા સાથે 75 કોવિડ સંભાળ કોચની માંગ કરવામાં આવી છે જેને રેલવેએ પૂરી કરી છે. 50 કોચ શાકુરબસ્તી ખાતે, 25 કોચ આનંદવિહાર સ્ટેશન ખાતે નિયુક્ત કરવામાં આવ્યા છે. હાલમાં, 5 દર્દીઓને શાકુરબસ્તી ખાતે દાખલ કરવામાં આવ્યા છે અને તેમાંથી એક દર્દીને રજા પણ આપી દેવામાં આવી છે. ગયા વર્ષે  કોવિડના પ્રથમ તબક્કા દરમિયાન, શાકુરબસ્તી ખાતે ઉભી કરવામાં આવેલી આ સુવિધામાં 857 દર્દીને દાખલ કરવામાં આવ્યા હતા તેઓ સાજા થઇ જતા તેમને રજા આપવામાં આવી હતી.
ભોપાલ માં, રેલવેએ 20 આઇસોલેશન કોચ નિયુક્ત કર્યા છે જેમાં કુલ 292 બેડની ક્ષમતા છે. 3 દર્દીઓને હાલમાં આ સુવિધા ખાતે દાખલ કરવામાં આવ્યા છે અને તેઓ સુવિધાનો ઉપયોગ કરી રહ્યાં છે.
નંદુરબાર  ખાતે, 292 બેડની ક્ષમતા સાથે 24 આઇસોલેશન કોચ નિયુક્ત કરવામાં આવ્યા છે. આ સુવિધામાં આજદિન સુધીમાં 73 દર્દીઓ દાખલ થયા હોવાનું નોંધાયું છે. આમાંથી કોવિડના હાલના તબક્કા દરમિયાન દાખલ કરવામાં આવેલા 55 દર્દીઓમાંથી 7 દર્દીને રજા આપવામાં આવી છે. નવા 4 દર્દીઓ 26.4.2021ના રોજ દાખલ કરવામાં આવ્યા હતા. આ એકમમાં હજુ પણ કોવિડના 326 દર્દીઓ માટે બેડ ઉપલબ્ધ છે.
ઉત્તરપ્રદેશમાં, રાજ્ય સરકાર દ્વારા કોચની માંગ કરવામાં ના આવી હોવા છતાં, ફૈઝાબાદ, ભડોહી, વારાણસી, બરેલી અને નાઝીબાબાદ ખાતે 10 કોચ નિયુક્ત કરવામાં આવ્યા છે જ્યાં કુલ ક્ષમતા 800 બેડ ની છે.
(Visitor Counter : 171
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીને સેન્ટ વિન્સેન્ટ અને ગ્રેનેડાઇન્સનાં પ્રધાનમંત્રી મળ્યાં
સેન્ટ વિન્સેન્ટ અને ગ્રેનેડાઇન્સનાં પ્રધાનમંત્રી માનનીય ડૉ. રાલ્ફ એવરાર્ડ ગોન્ઝાલ્વિસ આજે પ્રધાનમંત્રી શ્રી નરેન્દ્ર મોદીને મળ્યાં હતાં. પ્રધાનમંત્રી ગોન્ઝાલ્વિસ સેન્ટ વિન્સેન્ટ અને ગ્રેનેડાઇન્સનાં એવા પ્રથમ પ્રધાનમંત્રી છે, જેઓ ભારતની મુલાકાતે આવ્યાં હોય. પ્રધાનમંત્રી ગોન્ઝાલ્વિસ ગઈ કાલે નવી દિલ્હીમાં આયોજિત ‘ડેઝર્ટિફિકેશનને અટકાવવા સંયુક્ત રાષ્ટ્રનાં સંમેલન’ પર આયોજિત ઉચ્ચ સ્તરીય બેઠકમાં સામેલ થયા હતા.
પ્રધાનમંત્રી ગોન્ઝાલ્વિસે સેન્ટ વિન્સેન્ટ અને ગ્રેનેડાઇન્સની સાથે સાથે કેરિબિયન અને લેટિન અમેરિકાનાં વિસ્તારમાં પણ ભારત માટે વ્યાપક સદભાવના હોવાની વાત વ્યક્ત કરી હતી. તેમણે આ વિસ્તારની સાથે ભારતનાં વિકાસ સહયોગની સાથે કુદરતી આપત્તિઓ પછી ભારત તરફથી ત્વરિત સહાયતા મળવાની પ્રશંસા પણ કરી હતી.
પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મંચ પર સહયોગ સહિત બંને દેશો વચ્ચે ગાઢ સહયોગની રૂપરેખા વ્યક્ત કરી હતી અને એની સાથે સાથે તેમણે સંયુક્ત રાષ્ટ્રની સુરક્ષા પરિષદનાં એક અસ્થાયી સભ્ય સ્વરૂપે ‘અત્યાર સુધીનાં સૌથી નાનાં દેશ’ સ્વરૂપે ચૂંટાવા બદલ સેન્ટ વિન્સેન્ટ અને ગ્રેનેડાઇન્સને અભિનંદન આપ્યાં હતાં.
બંને રાજનેતાઓએ ભારત તથા સેન્ટ વિન્સેન્ટ અને ગ્રેનેડાઇન્સ વચ્ચે કૌશલ્ય વિકાસ, તાલીમ, શિક્ષણ, નાણાકીય, સંસ્કૃતિ અને આપત્તિ નિવારણ સહિત વિવિધ ક્ષેત્રોમાં સહયોગ વધારવા પર સંમતિ વ્યક્ત કરી હતી.
RP
(Visitor Counter : 86
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે વધુ એક સીમાચિહ્ન પ્રાપ્ત કર્યું: 146 દિવસ પછી સક્રિય કેસનું ભારણ ઘટીને 3.63 લાખ થયું
- દૈનિક ધોરણે નવા પુષ્ટિ થયેલા કેસની સંખ્યા 30,000 કરતાં ઓછી નોંધાઇ
- નવા સાજા થયેલા દર્દીઓની સંખ્યા નવા પોઝિટીવ નોંધાયેલા દર્દીઓની સંખ્યા કરતા સતત વધારે નોંધાઇ રહી હોવાથી દેશમાં આજે સરેરાશ સાજા થવાનો દર વધીને 94.84% થઇ ગયો છે.
- કુલ સાજા થયેલા દર્દીઓની સંખ્યા લગભગ 93 લાખ  સુધી પહોંચી ગઇ છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતે વધુ એક સીમાચિહ્ન પ્રાપ્ત કર્યું: 146 દિવસ પછી સક્રિય કેસનું ભારણ ઘટીને 3.63 લાખ થયું, દૈનિક ધોરણે નવા પુષ્ટિ થયેલા કેસની સંખ્યા 30,000 કરતાં ઓછી નોંધાઇ
વધુ વિગતો માટે: https://pib.gov.in/PressReleasePage.aspx?PRID=1679953
ભારત-ઉઝબેકિસ્તાનના વર્ચ્યુઅલ શિખર સંમેલનમાં પ્રધાનમંત્રીનું પ્રારંભિક સંબોધન
વધુ વિગતો માટે: https://pib.gov.in/PressReleasePage.aspx?PRID=1679964
MOHUA એ પ્રધાનમંત્રી સ્વનિધિ લાભાર્થીઓની સામાજિક-આર્થિક રૂપરેખા રજૂ કરી
વધુ વિગતો માટે: https://pib.gov.in/PressReleasePage.aspx?PRID=1679978
ભારતીય રેલ્વેએ હોસ્પિટલ મેનેજમેન્ટ ઇન્ફર્મેશન સિસ્ટમ ટ્રાયલ પ્રોજેક્ટ શરૂ કર્યો
વધુ વિગતો માટે: https://pib.gov.in/PressReleseDetail.aspx?PRID=1679986
ડો. હર્ષ વર્ધને દક્ષિણ એશિયાના રસીકરણ અંગે વર્લ્ડ બેંકની આંતર પ્રધાનમંડળને સંબોધિત કર્યું
વધુ વિગતો માટે: https://pib.gov.in/PressReleseDetail.aspx?PRID=1679742
FACT CHECK
(Visitor Counter : 187
મંત્રીમંડળ
કેન્દ્રીય મંત્રીમંડળે કેન્દ્ર સરકારના કર્મચારીઓને મોંઘવારી ભથ્થાના વધારાના હપ્તા અને પેન્શનરોને મોંઘવારી રાહત, 01.01.2022 થી મળવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્ર સરકારના કર્મચારીઓને મોંઘવારી ભથ્થા નો વધારાનો હપ્તો અને પેન્શનરોને મોંઘવારી રાહત ને છૂટા કરવાની મંજૂરી આપી છે. 01.01.2022 ભાવ વધારાની ભરપાઈ કરવા માટે, મૂળભૂત પગાર/પેન્શનના 31% ના વર્તમાન દર કરતાં 3% નો વધારો દર્શાવે છે.
આ વધારો સ્વીકૃત ફોર્મ્યુલા અનુસાર છે, જે 7મા કેન્દ્રીય પગાર પંચની ભલામણો પર આધારિત છે.
મોંઘવારી ભથ્થું અને મોંઘવારી રાહત બંનેના કારણે તિજોરી પર સંયુક્ત અસર વાર્ષિક રૂ. 9,544.50 કરોડ થશે. તેનાથી લગભગ 47.68 લાખ કેન્દ્ર સરકારના કર્મચારીઓ અને 68.62 લાખ પેન્શનરોને ફાયદો થશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી અને મહામહિમ પ્રિન્સ ઓફ વેલ્સ વચ્ચે ટેલીફોન પર વાત થઈ
પ્રધાનમંત્રી શ્રી નરેન્દ્ર મોદી અને મહામહિમ પ્રિન્સ ઓફ વેલ્સ વચ્ચે આજે ટેલીફોન પર વાતચીત થઇ હતી.
બંને મહાનુભવોએ હાલમાં ફેલાયેલી કોવિડ-19 મહામારી અંગે ચર્ચા કરી હતી. પ્રધાનમંત્રીએ છેલ્લા અમુક દિવસમાં આ બીમારીના કારણે યુકેમાં કેટલાક લોકોના મૃત્યુ થવા પર ઘેરા શોકની લાગણી વ્યક્ત કરી હતી. પ્રિન્સ ઑફ વેલ્સ પોતે જ તાજેતરમાં આ બીમારીમાં સપડાયા હતા તેમાંથી સાજા થવા બદલ પ્રધાનમંત્રીએ સંતોષ વ્યક્ત કર્યો હતો અને સદાય તેમના સારા સ્વાસ્થ્ય માટે શુભેચ્છા પાઠવી હતી.
યુકેમાં આ મહામારી સામે લડવામાં મુખ્ય ભૂમિકા નિભાવી રહેલા રાષ્ટ્રીય આરોગ્ય સેવાના સંખ્યાબંધ ભારતીય સભ્યો સહિત યુકેમાં વસતા પરદેશી ભારતીયોની મહામહિમ પ્રિન્સે પ્રશંસા કરી હતી. યુકેમાં ભારતીય સમુદાયના ધાર્મિક અને સામાજિક સંગઠનો દ્વારા કરવામાં આવતી નિઃસ્વાર્થ કામગીરીનો પણ તેમણે ઉલ્લેખ કર્યો હતો.
મહામહિમ પ્રિન્સે વર્તમાન કટોકટી દરમિયાન ભારતમાં ફસાયેલા યુકેના નાગરિકોને જરૂરી સુવિધા અને સહાય પૂરી પાડવા બદલ પ્રધાનમંત્રીઓનો આભાર વ્યક્ત કર્યો હતો.
મહામહિમ પ્રિન્સ હંમેશા આયુર્વેદમાં ઊંડી રુચિ લેતા હોવાથી પ્રધાનમંત્રીએ તેમનો આભાર વ્યક્ત કર્યો હતો. તેમણે ટૂંકા એનિમેશન વીડિયો દ્વારા મૂળભૂત યોગ કસરતો શીખવવા અને રોગ પ્રતિકારક શક્તિ વધારવા માટે પરંપરાગત ઘરેલું નુસખાઓનો પ્રસાર કરવાના ઉદ્દેશ્ય સાથેની ભારતીય પહેલ વિશે પણ સમજ આપી હતી. મહામહિમ પ્રિન્સે ખાસ કરીને વર્તમાન પરિસ્થિતિમાં સ્વાસ્થ્ય અને સુખાકારી વધારવા માટે આવી પહેલમાં રહેલી સંભાવનાની પ્રશંસા કરી હતી.
RP
પ્રધાનમંત્રીનું કાર્યાલય
પ્રધાનમંત્રીએ લોકોને વસંત પંચમી અને સરસ્વતી પૂજાની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વસંત પંચમી અને સરસ્વતી પૂજાના અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"બધા દેશવાસીઓને વસંત પંચમી અને સરસ્વતી પૂજાની ખૂબ ખૂબ શુભેચ્છાઓ. મા શારદાના આશીર્વાદ તમારા બધા પર રહે અને ઋતુરાજ વસંત દરેકના જીવનમાં આનંદ લાવે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
રોજગાર મેળા અંતર્ગત પ્રધાનમંત્રી 22 જુલાઈનાં રોજ સરકારી વિભાગો અને સંગઠનોમાં નવી ભરતી થયેલા લોકોને 70,000થી વધારે નિમણૂક પત્રોનું વિતરણ કરશે
રોજગાર મેળો રોજગાર નિર્માણને સર્વોચ્ચ પ્રાથમિકતા આપવાની પ્રધાનમંત્રીની કટિબદ્ધતાને પૂર્ણ કરવાની દિશામાં એક પગલું છે
નવી નિમણૂંક મેળવનારાઓએ ઓનલાઇન મોડ્યુલ કર્મયોગી પ્રરંભ દ્વારા પોતાને તાલીમબધ્ધ કરવા પડશે
પ્રધાનમંત્રી શ્રી નરેન્દ્ર મોદી 22 જુલાઈ, 2023ના રોજ સવારે 10:30 વાગ્યે વીડિયો કોન્ફરન્સિંગ મારફતે નવી ભરતી થયેલા લોકોને 70,000થી વધારે નિમણૂક પત્રોનું વિતરણ કરશે. આ પ્રસંગે પ્રધાનમંત્રી આ નિમઊક મેળવનારાઓને સંબોધન પણ કરશે.
દેશભરમાં ૪૪ સ્થળોએ રોજગાર મેળો યોજાશે. આ ભરતીઓ કેન્દ્ર સરકારના વિભાગો તેમજ રાજ્ય સરકારો /કેન્દ્રશાસિત પ્રદેશોમાં થઈ રહી છે, જે આ પહેલને ટેકો આપે છે. દેશભરમાંથી પસંદ કરવામાં આવેલી નવી ભરતીઓ અંતર્ગત નિમણૂક મેળવનારા વિવિધ મંત્રાલયો/વિભાગોમાં સરકારમાં સામેલ થશે, જેમાં મહેસૂલ વિભાગ, નાણાકીય સેવાઓનો વિભાગ, ટપાલ વિભાગ, શાળા શિક્ષણ વિભાગ, ઉચ્ચ શિક્ષણ વિભાગ, સંરક્ષણ મંત્રાલય, સ્વાસ્થ્ય અને પરિવાર કલ્યાણ મંત્રાલય, કેન્દ્રીય જાહેર ક્ષેત્રના સાહસો, જળ સંસાધન વિભાગ, કર્મચારી અને તાલીમ વિભાગ અને ગૃહ મંત્રાલય સામેલ છે.
રોજગાર મેળો રોજગાર નિર્માણને સર્વોચ્ચ પ્રાથમિકતા આપવાની પ્રધાનમંત્રીની પ્રતિબદ્ધતાને પૂર્ણ કરવાની દિશામાં એક પગલું છે. રોજગાર મેળો રોજગારીના વધુ સર્જનમાં ઉત્પ્રેરક તરીકે કામ કરશે અને યુવાનોને તેમના સશક્તિકરણ અને રાષ્ટ્રીય વિકાસમાં ભાગીદારી માટે અર્થપૂર્ણ તકો પૂરી પાડશે તેવી અપેક્ષા છે.
નવા સામેલ થયેલા હોદ્દેદારોને પણ આઇજીઓટી કર્મયોગી પોર્ટલના ઓનલાઇન મોડ્યુલ કર્મયોગી પ્રારંભ દ્વારા તાલીમ આપવાની તક મળી રહી છે, જ્યાં 'એની વેર એની ડિવાઈસ' શીખવાના ફોર્મેટ માટે 580 થી વધુ ઇ-લર્નિંગ અભ્યાસક્રમો ઉપલબ્ધ કરાવવામાં આવ્યા છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 58.89 કરોડને પાર
સાજા થવાનો દર હાલમાં  માર્ચ 2020 બાદ સૌથી વધુ
છેલ્લા 24 કલાકમાં 25,467 દૈનિક નવા કેસ નોંધાયા
ભારતમાં સક્રિય કેસનું ભારણ , 156 દિવસમાં સૌથી ઓછું
સક્રિય કેસ કુલ કેસનાં 1% થી પણ ઓછા થયા, માર્ચ 2020 બાદ સૌથી ઓછા
દૈનિક પોઝિટિવિટી દર  29 દિવસથી 3% કરતા ઓછો
ભારતનું કોવિડ -19 રસીકરણ કવરેજ ગઈકાલે 58.89 કરોડ  ને વટાવી ગયું છે. આ સિદ્ધિ 65,03,493 સત્રો દ્વારા પ્રાપ્ત થઈ છે. આમાં સામેલ છે:
આજે સવારે 8 વાગ્યા સુધીના કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,53,692
|
|
બીજો ડોઝ
|
|
82,32,742
|
|
FLWs
|
|
પ્રથમ ડોઝ
|
|
1,83,07,076
|
|
બીજો ડોઝ
|
|
1,26,40,318
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
22,03,32,468
|
|
બીજો ડોઝ
|
|
2,03,29,375
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
12,34,70,622
|
|
બીજો ડોઝ
|
|
4,93,70,668
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,36,87,351
|
|
બીજો ડોઝ
|
|
1,03,53,692
|
|
કુલ
|
|
58,89,97,805
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,17,20,112 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 39,486 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.68% સુધી પહોંચી ગયો છે.
58 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 25,467 નવા કેસ નોંધાયા છે, જે 160માં સૌથી ઓછા છે.
સક્રિય કેસનું ભારણ આજે 3,19,551 છે. 156 દિવસમાં સૌથી ઓછુ નોંધાયું, સક્રિય કેસ કુલ કેસનાં 1% થી પણ ઓછા થયા, માર્ચ 2020 બાદ સૌથી ઓછા નોંધાયા.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,47,526 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 50.93 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.90% છે જે છેલ્લા 60 દિવસથી 3% થી ઓછો છે, જ્યારે દૈનિક પોઝિટીવિટી દર આજે 1.55% નોંધાયો છે. દૈનિક પોઝિટીવિટી દર છેલ્લા 29 દિવસથી 3% થી ઓછો અને 78 દિવસથી આ દર 5%થી નીચે જળવાઇ રહ્યો છે.
SD/GP/BT
(
સંરક્ષણ મંત્રાલય
રક્ષા મંત્રી શ્રી રાજનાથ સિંહે ભાગીદારી મોડમાં 23 નવી સૈનિક શાળાઓને મંજૂરી આપી
ભારત સરકારે NGO/ખાનગી શાળાઓ/રાજ્ય સરકારો સાથેની ભાગીદારીમાં 100 નવી સૈનિક શાળાઓની સ્થાપનાની પહેલને વર્ગ-વાર ધોરણ પ્રમાણે 6ઠ્ઠા ધોરણથી શરૂ કરવાની મંજૂરી આપી છે. આ પહેલ હેઠળ, સૈનિક સ્કૂલ સોસાયટી દ્વારા દેશભરમાં આવેલી 19 નવી સૈનિક સ્કૂલો સાથે મેમોરેન્ડમ ઑફ એગ્રીમેન્ટ  પર હસ્તાક્ષર કરવામાં આવ્યા છે.
ભાગીદારી મોડ હેઠળ નવી સૈનિક શાળાઓ ખોલવા માટેની અરજીઓના વધુ મૂલ્યાંકન બાદ, રક્ષા મંત્રી શ્રી રાજનાથ સિંહે ભાગીદારી મોડમાં 23 નવી સૈનિક શાળાઓની સ્થાપનાને મંજૂરી આપી છે. આ પહેલથી સૈનિક સ્કૂલ સોસાયટીના નેજા હેઠળ પાર્ટનરશિપ મોડ હેઠળ કાર્યરત નવી સૈનિક સ્કૂલોની સંખ્યા વધીને 42 થઈ ગઈ છે, સિવાય કે હાલની 33 સૈનિક સ્કૂલો અગાઉની પેટર્ન હેઠળ કાર્યરત છે.
100 નવી સૈનિક શાળાઓની સ્થાપનાના પ્રધાનમંત્રી શ્રી નરેન્દ્ર મોદીના વિઝન પાછળનો ઉદ્દેશ્ય વિદ્યાર્થીઓને રાષ્ટ્રીય શિક્ષણ નીતિને અનુરૂપ ગુણવત્તાયુક્ત શિક્ષણ પૂરું પાડવાનો અને સશસ્ત્ર દળોમાં જોડાવા સહિતની કારકિર્દીની વધુ સારી તકો આપવાનો છે. તે ખાનગી ક્ષેત્રને આજના યુવાનોને આવતીકાલના જવાબદાર નાગરિકો બનવા માટે સંશોધિત કરીને રાષ્ટ્ર નિર્માણ તરફ સરકાર સાથે હાથ મિલાવીને કામ કરવાની તક પણ આપે છે.
ઉપરોક્ત 23 મંજૂર નવી સૈનિક શાળાઓની રાજ્ય/યુટી-વાર યાદી https://sainikschool.ncog.gov.in/ પર જોઈ શકાય છે.
આ નવી સૈનિક શાળાઓ, સંબંધિત શિક્ષણ બોર્ડ સાથેના તેમના જોડાણ ઉપરાંત, સૈનિક સ્કૂલ સોસાયટીના નેજા હેઠળ કાર્ય કરશે અને સોસાયટી દ્વારા નિર્ધારિત ભાગીદારી મોડમાં નવી સૈનિક શાળાઓ માટેના નિયમો અને કાયદાનું પાલન કરશે. તેમના નિયમિત સંલગ્ન બોર્ડ અભ્યાસક્રમ ઉપરાંત, તેઓ સૈનિક શાળા પેટર્નના વિદ્યાર્થીઓને એકેડેમિક પ્લસ અભ્યાસક્રમનું શિક્ષણ પણ આપશે. આ શાળાઓની કામગીરીની પદ્ધતિને લગતી વિગતો https://sainikschool.ncog.gov.in/ પર ઉપલબ્ધ છે .ઇચ્છુક વિદ્યાર્થીઓ અને વાલીઓને વેબ પોર્ટલની મુલાકાત લેવા અને આ નવતર તકનો લાભ લેવા આમંત્રણ આપવામાં આવે છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 86
રાષ્ટ્રપતિ સચિવાલય
ભારતના રાષ્ટ્રપતિએ હરિયાણાના ભિવાનીમાં આદર્શ ગામ સુઈની મુલાકાત લીધી
ભારતના રાષ્ટ્રપતિ, શ્રી રામ નાથ કોવિંદે આજે  હરિયાણાના ભિવાની જિલ્લાના સુઇ ગામની મુલાકાત લીધી અને ત્યાં વિવિધ જાહેર સુવિધાઓનું ઉદ્ઘાટન કર્યું. હરિયાણા સરકારની યોજના સ્વ-પ્રીત આદર્શ ગ્રામ યોજના  હેઠળ મહાદેવી પરમેશ્વરીદાસ જિંદાલ ચેરિટેબલ ટ્રસ્ટ દ્વારા આ ગામને 'આદર્શ ગ્રામ' તરીકે વિકસાવવામાં આવી રહ્યું છે.
આ પ્રસંગે બોલતા, રાષ્ટ્રપતિએ નોંધ્યું કે શ્રી એસ.કે. જિંદાલ અને તેમના પરિવારે સુઇ ગામને એક મોડેલ વિલેજ બનાવવામાં અમૂલ્ય યોગદાન આપ્યું છે. તેમણે કહ્યું કે તે આપણી માતૃભૂમિ પ્રત્યે લગાવ અને કૃતજ્ઞતાનું સારું ઉદાહરણ છે. ગામમાં વિકસિત શાળા, પુસ્તકાલય, પીવાના પાણીની સુવિધા અને અન્ય સુવિધાઓનો સદુપયોગ કરીને આ ગામના બાળકો અને યુવાનો શિક્ષણ, આરોગ્ય અને રમતગમત ક્ષેત્રે નોંધપાત્ર સિદ્ધિઓ હાંસલ કરશે તેવો વિશ્વાસ તેમણે વ્યક્ત કર્યો હતો.
રાષ્ટ્રપતિએ કહ્યું કે આપણા ગ્રામીણ પ્રભાવિત અર્થતંત્રમાં ગ્રામીણ વિકાસ એ રાષ્ટ્રીય વિકાસનો આધાર છે. તેમણે આદર્શ ગ્રામ યોજનાની કલ્પના અને અમલીકરણ માટે હરિયાણા સરકારની પ્રશંસા કરી. તેમણે કહ્યું કે જો આપણે બધા આપણા ગામોના વિકાસ માટે કામ કરીશું તો આપણો દેશ વિકસિત રાષ્ટ્ર બનશે. તેમને વિશ્વાસ હતો કે અન્ય લોકો પણ આવા ઉદાહરણોમાંથી પ્રેરણા મેળવશે અને ગામડાઓના વિકાસ માટે આગળ આવશે.
રાષ્ટ્રપતિના હિન્દીમાં સંબોધન માટે કૃપા કરીને અહીં ક્લિક કરો:
(Visitor Counter : 222
પ્રધાનમંત્રીનું કાર્યાલય
પ્રધાનમંત્રીએ ભૂતાનના રાજા, મહામહિમ જિગ્મે ખેસર નામગ્યેલ વાંગચુક સાથે મુલાકાત કરી
પ્રધાનમંત્રી શ્રી નરેન્દ્ર મોદીએ નવી દિલ્હીમાં તેમના નિવાસસ્થાને ભૂતાનના રાજા મહામહિમ જીગ્મે ખેસર નામગ્યેલ વાંગચુક સાથે મુલાકાત કરી.
પ્રધાનમંત્રીએ ટ્વિટ કર્યું; 'ભૂતાનના રાજા મહામહિમ જિગ્મે ખેસર નામગ્યેલ વાંગચુક સાથે મુલાકાત કરીને આનંદ થયો. અમારી બેઠક ઉષ્માપૂર્ણ અને અર્થપૂર્ણ હતી. અમે અમારી ગાઢ મિત્રતા અને ભારત-ભૂતાન સંબંધોને નવી ઊંચાઈએ લઈ જવાના ડ્રુક ગ્યાલ્પોના વિઝનને ખૂબ મહત્વ આપીએ છીએ.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેબિનેટે ભારત અને ઓસ્ટ્રેલિયા વચ્ચે રમતગમતમાં સહકાર અંગેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતીય પ્રજાસત્તાકના યુવા બાબતો અને રમતગમત મંત્રાલય અને ઓસ્ટ્રેલિયા સરકારના આરોગ્ય અને વૃદ્ધોની સંભાળ વિભાગ વચ્ચે રમતગમતમાં સહકાર અંગેના સમજૂતી પત્ર ને મંજૂરી આપી છે.
ભારત અને ઓસ્ટ્રેલિયા વચ્ચે રમતગમતના ક્ષેત્રમાં દ્વિપક્ષીય વિનિમય કાર્યક્રમો રમત વિજ્ઞાન, ટેક્નોલોજી અને ઈન્ફ્રાસ્ટ્રક્ચરના ક્ષેત્રમાં જ્ઞાન અને કુશળતાના વિસ્તરણમાં મદદ કરશે; રમતવીર અને કોચ તાલીમ અને વિકાસ; રમત ગવર્નન્સ અને અખંડિતતા; રમતગમતમાં તળિયાની ભાગીદારી; મુખ્ય રમતગમતની ઘટનાઓ; રમતમાં વિવિધતા અને સમાવેશ જેના પરિણામે આંતરરાષ્ટ્રીય ટુર્નામેન્ટમાં આપણા ખેલાડીઓના પ્રદર્શનમાં સુધારો થશે અને ભારત અને ઓસ્ટ્રેલિયા વચ્ચેના દ્વિપક્ષીય સંબંધો મજબૂત બનશે.
ઓસ્ટ્રેલિયા સાથે રમતગમતના ક્ષેત્રમાં દ્વિપક્ષીય સહયોગથી ઉદ્ભવતા લાભો તમામ ખેલાડીઓને તેમની જાતિ, સંપ્રદાય, પ્રદેશ, ધર્મ અને લિંગને ધ્યાનમાં લીધા વિના સમાન રીતે લાગુ પડશે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે આંતરરાષ્ટ્રીય યુવા દિવસ નિમિત્તે શુભકામનાઓ પાઠવી
"કોઈ પણ રાષ્ટ્રની સૌથી મોટી શક્તિ તેના યુવાનો હોય છે. ભારત વાસ્તવમાં ખૂબ જ ભાગ્યશાળી રાષ્ટ્ર છે, જેની પાસે કૌશલ્યથી ભરપૂર પરિવર્તનાત્મક અને અભિલાષી યુવાશક્તિ છે"
"કુશળ અને ઉત્સાહી યુવાનોમા તકનો સર્વશ્રેષ્ઠ લાભ લેવાની ક્ષમતા રહેલી છે."
"મોદી સરકાર સ્કીલ ઇન્ડિયા, સ્ટાર્ટ અપ ઇન્ડિયા, મેક ઈન ઇન્ડિયા અને નવી શિક્ષણ નીતિ  જેવા પોતાના અભૂતપૂર્વ નિર્ણયોથી સતત એક એવી ઈકોસિસ્ટમનું નિર્માણ કરી રહી છે, જેમાં આપણા યુવાનોની અપાર ક્ષમતાઓને વધારી શકાય છે"
"મને આપણી યુવા શકિત પર પૂર્ણ વિશ્વાસ છે કે, તેઓ પ્રધાનમંત્રી મોદીજીના ન્યુ ઇન્ડિયાના સ્વપ્નને સાકાર કરવા માટે નિરંતર પ્રયાસ કરતા રહેશે"
કેન્દ્રીય ગૃહમંત્રી શ્રી અમિત શાહે આંતરરાષ્ટ્રીય યુવા દિવસ નિમિત્તે શુભકામનાઓ પાઠવી છે. પોતાના ટ્વીટમાં શ્રી અમિત શાહે કહ્યું કે, "કોઈ પણ રાષ્ટ્રની સૌથી મોટી શક્તિ તેના યુવાનો હોય છે. ભારત વાસ્તવમાં ખૂબ જ ભાગ્યશાળી રાષ્ટ્ર છે, જેની પાસે કૌશલ્યથી ભરપૂર પરિવર્તનાત્મક અને અભિલાષી યુવાશક્તિ છે. મને આપણી યુવા શકિત પર પૂર્ણ વિશ્વાસ છે કે, તેઓ પ્રધાનમંત્રી મોદીજીના ન્યુ ઇન્ડિયાના સ્વપ્નને સાકાર કરવા માટે નિરંતર પ્રયાસ કરતા રહેશે"
કેન્દ્રીય ગૃહમંત્રીએ કહ્યું કે, "કુશળ અને ઉત્સાહી યુવાનોમા તકનો સર્વશ્રેષ્ઠ લાભ લેવાની ક્ષમતા રહેલી છે."
શ્રી અમિત શાહે કહ્યું કે, એટલે જ પ્રધાનમંત્રી શ્રી નરેન્દ્ર મોદીની સરકાર સ્કીલ ઇન્ડિયા, સ્ટાર્ટ અપ ઇન્ડિયા, મેક ઈન ઇન્ડિયા અને નવી શિક્ષણ નીતિ  જેવા પોતાના અભૂતપૂર્વ નિર્ણયોથી સતત એક એવી ઈકોસિસ્ટમનું નિર્માણ કરી રહી છે, જેમાં આપણા યુવાનોની અપાર ક્ષમતાઓને વધારી શકાય છે"
Greetings on #InternationalYouthDay.
— Amit Shah  August 12, 2020
The greatest strength and asset of any nation is its youth. India is truly blessed to have a youth power filled with tremendous ambitions and skills. I am sure that they will continue to strive towards PM @NarendraModi’s vision of #NewIndia.
Skilled & enthused youth have the power to make the best of the opportunities on their way. PM @NarendraModi ji’s govt with its decisions like Skill India, Start-Up India, Make in India & NEP has been constantly creating an ecosystem to unlock the immense potential of our youth.
— Amit Shah  August 12, 2020
SD/GP/BT
(
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે શેરી વિક્રેતાઓને લાભ આપવા મોદી સરકાર સંચાલિત ‘પીએમ સ્વનિધિ’ યોજનાની પ્રશંસા કરી
“ભારતના વિકાસ માટે દરેક નાગરિકના વિકાસ પર ભાર મૂકવામાં આવ્યો છે અને પ્રધાનમંત્રી નરેન્દ્ર મોદી સમાજના તમામ વર્ગોનું ઉત્થાન કરવા કટિબદ્ધ છે”
“પીએમ-સ્વનિધિ યોજનાનો ઉદ્દેશ શેરી વિક્રેતાઓના જીવનનું ઉત્થાન કરવાનો છે, જે પ્રધાનમંત્રીના દૂરંદેશીપણાનું પરિણામ છે અને એમની સંવેદનશીલતા ગરીબોના કલ્યાણ માટે છે”
“પીએમ-સ્વનિધિ યોજના કોવિડ-19ના મુશ્કેલ સ્થિતિસંજોગો દરમિયાન કરોડો લોકોને આજીવિકાનું માધ્યમ ફરી મેળવવામાં મદદ કરે છે”
“પીએમ સ્વનિધિ નાનાં વ્યવસાયોને આત્મનિર્ભર બનાવે છે અને નવા ભારતનું નિર્માણ કરવામાં મુખ્ય ભૂમિકા ભજવે છે”
કેન્દ્રીય ગૃહ મંત્રી શ્રી અમિત શાહે શેરી વિક્રેતાઓના લાભ માટે મોદી સરકાર દ્વારા સંચાલિત ‘પીએમ સ્વનિધિ’ની પ્રશંસા કરી હતી. પ્રધાનમંત્રી શ્રી નરેન્દ્ર મોદીએ આજે મધ્યપ્રદેશમાં શેરી વિક્રેતાઓ સાથે ‘સ્વનિધિ સંવાદ’નું આયોજન કર્યું હતું. શ્રી અમિત શાહે શ્રેણીબદ્ધ ટ્વીટ કરીને કહ્યું હતું કે, “ભારતના વિકાસ માટે દરેક નાગરિકના વિકાસ પર ભાર મૂકવામાં આવ્યો છે અને પ્રધાનમંત્રી નરેન્દ્ર મોદી સમાજના તમામ વર્ગોનું ઉત્થાન કરવા કટિબદ્ધ છે. પીએમ-સ્વનિધિ યોજનાનો ઉદ્દેશ શેરી વિક્રેતાઓના જીવનનું ઉત્થાન કરવાનો છે, જે પ્રધાનમંત્રીના દૂરંદેશીપણાનું પરિણામ છે અને એમની સંવેદનશીલતા ગરીબોના કલ્યાણ માટે છે.”
કેન્દ્રીય ગૃહ મંત્રીએ કહ્યું હતું કે, “પીએમ-સ્વનિધિ યોજના કોવિડ-19ના આ મુશ્કેલ સ્થિતિસંજોગો દરમિયાન કરોડો ગરીબ લોકોને આજીવિકાના માધ્યમો પૂરાં પાડવા માટે શરૂ કરવામાં આવી છે.” આ મહત્ત્વપૂર્ણ કલ્યાણકારક યોજના બદલ પ્રધાનમંત્રી શ્રી નરેન્દ્ર મોદીજીનો આભાર માનીને શ્રી અમિત શાહે કહ્યું હતું કે, “પીએમ સ્વનિધિ નાનાં વ્યવસાયોને આત્મનિર્ભર બનાવે છે અને નવા ભારતના નિર્માણમાં મહત્ત્વપૂર્ણ ભૂમિકા ભજવે છે.”
ભારત સરકારે 1 જૂન, 2020ના રોજ પીએમ સ્વનિધિ યોજના શરૂ કરી હતી, જેનો આશય કોવિડ-19થી માઠી અસર પામેલા શેરી વિક્રેતાઓને આજીવિકાની પ્રવૃત્તિ ફરી શરૂ કરવા માટે મદદ કરવાનો છે. આ યોજના 50 લાખથી વધારે શેરી વિક્રેતાઓને લાભ આપશે. આ યોજના અંતર્ગત વિક્રેતાઓ રૂ. 10,000 સુધીની કાર્યકારી મૂડીગત લોનનો લાભ મેળવી શકે છે, જે એક વર્ષની મુદ્દતમાં માસિક હપ્તામાં ચુકવણીને પાત્ર છે. લોનની સમયસર/વહેલાસર ચુકવણી પર ત્રિમાસિક ધોરણે ડાયરેક્ટ બેનિફિટ ટ્રાન્સફર  દ્વારા લાભાર્થીઓના બેંક ખાતામાં વર્ષે 7 ટકાની વ્યાજમાં સહાય જમા થશે. લોનની વહેલાસર ચુકવણી પર કોઈ પેનલ્ટી લાગશે નહીં. આ યોજના દર મહિને રૂ. 100 સુધી કેશ બેક પ્રોત્સાહન દ્વારા ડિજિટલ વ્યવહારોને પ્રોત્સાહન આપશે. ઉપરાંત વિક્રેતાઓ લોનની સમયસર/વહેલાસર પુનઃચુકવણી પર ધિરાણની મર્યાદા વધારવાની સુવિધાનો લાભ લઈને આર્થિક પ્રગતિ કરવાની આકાંક્ષા પૂરી કરી શકે છે.
SD/GP/BT
(
પ્રધાનમંત્રીનું કાર્યાલય
આંધ્રપ્રદેશના રાજ્યપાલે પ્રધાનમંત્રીશ્રી સાથે મુલાકાત કરી
આંધ્રપ્રદેશના રાજ્યપાલ શ્રી બિસ્વા ભૂષણ હરિચંદને આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે અનેક અભૂતપૂર્વ શિખરો સર કર્યા
- સક્રિય કેસનું ભારણ 5 લાખથી ઓછું
- સાજા થયેલા કેસની કુલ સંખ્યા 80 લાખ, સંચિત પરીક્ષણો 12 કરોડને પાર
- સાજા થવાનો દર વધીને 92.79% થયો છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતે અનેક અભૂતપૂર્વ શિખરો સર કર્યા, સક્રિય કેસનું ભારણ 5 લાખથી ઓછું, સાજા થયેલા કેસની કુલ સંખ્યા 80 લાખ, સંચિત પરીક્ષણો 12 કરોડને પાર
વધુ વિગતો માટે: https://pib.gov.in/PressReleseDetail.aspx?PRID=1671857
ડો. હર્ષ વર્ધને 7 રાજ્યોના મુખ્યમંત્રી, આરોગ્ય મંત્રીઓ અને વરિષ્ઠ રાજ્ય અધિકારીઓ સાથે કોવિડ પરિસ્થિતિ અને જાહેર આરોગ્ય પગલાંની સમીક્ષા કરી
વધુ વિગતો માટે: https://pib.gov.in/PressReleseDetail.aspx?PRID=1671928
મંત્રીમંડળે માળખાગત ક્ષેત્રમાં વાયાબિલિટી ગેપ ફંડિંગ VGF યોજનામાં સરકારી ખાનગી ભાગીદારીને નાણાકીય ટેકો આપવાની યોજનાને જાળવી રાખવાની અને એમાં સુધારાવધારા કરવાની મંજૂરી આપી
વધુ વિગતો માટે: https://pib.gov.in/PressReleasePage.aspx?PRID=1671932
મંત્રીમંડળે 10 મુખ્ય ક્ષેત્રોમાં ભારતની વિનિર્માણ ક્ષમતા વધારો અને નિકાસમાં વૃદ્ધિ - આત્મનિર્ભર ભારત માટે PLI યોજનાને મંજૂરી આપી
વધુ વિગતો માટે: https://pib.gov.in/PressReleasePage.aspx?PRID=1671943
પ્રધાનમંત્રી 13 નવેમ્બર 2020ના રોજ જામનગર અને જયપુરમાં ભવિષ્ય માટે તૈયાર એવી બે આયુર્વેદ સંસ્થાઓનું ઉદ્ઘાટન કરશે
વધુ વિગતો માટે: https://pib.gov.in/PressReleasePage.aspx?PRID=1671917
ડો. હર્ષ વર્ધને તેમના બ્રિક્સ સમકક્ષો સમક્ષ ભારતની કોવિડ સામેની લડતને પ્રદર્શિત કરી
વધુ વિગતો માટે: https://pib.gov.in/PressReleseDetail.aspx?PRID=1671948
SCO પરિષદના સદસ્ય દેશોના વડાઓની 20મી બેઠક યોજાઇ
વધુ વિગતો માટે: https://pib.gov.in/PressReleasePage.aspx?PRID=1671828
સરકાર પેન્શનરોને જીવનમાં "આત્મનિર્ભર" બનવામાં મદદ કરી રહી છે: ડૉ. જીતેન્દ્રસિંહ
વધુ વિગતો માટે: https://pib.gov.in/PressReleseDetail.aspx?PRID=1671733
શ્રી ગંગવારે સીએલસી, ઇપીએફઓ અને ઇએસઆઈસીના અધિકારીઓ અને પ્રાદેશિક કચેરીઓને કોવિડ રોગચાળા દરમિયાન પ્રશંસનીય કામગીરી બદલ સન્માનિત કર્યા
વધુ વિગતો માટે: https://pib.gov.in/PressReleseDetail.aspx?PRID=1671901
FACT CHECK
(Visitor Counter : 107
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 198.20 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 1,15,212 થયું
સક્રિય કેસનું ભારણ હાલમાં 0.26% છે
સાજા થવાનો દર હાલમાં 98.53% નોંધાયો
છેલ્લા 24 કલાકમાં 15,394 દર્દીઓ સાજા થયા, કુલ વધીને 4,29,07,327 દર્દીઓ સાજા થયા
છેલ્લા 24 કલાકમાં ભારતમાં 16,159 નવા કેસ નોંધાયા
દૈનિક પોઝિટિવીટી દર 3.56% પહોંચ્યો
સાપ્તાહિક પોઝિટિવીટી દર હાલમાં 3.84% છે
કુલ 86.49 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,54,465 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 123